Κανονισμός (ΕΚ) αριθ. 1308/2003 της Επιτροπής

της 23ης Ιουλίου 2003

για καθορισμό σε ποιο βαθμό μπορούν να γίνουν αποδεκτές οι αιτήσεις χορηγήσεως πιστοποιητικών εισαγωγής που υποβλήθηκαν τον Ιούλιο 2003 για τις συμπληρωματικές δασμολογικές ποσοστώσεις βοείου κρέατος που προβλέπονται από τον κανονισμό (ΕΚ) αριθ. 1429/2002 για την Εσθονία, τη Λετονία και τη Λιθουανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1429/2002 της Επιτροπής, της 2ας Αυγούστου 2002, για τον καθορισμό των λεπτομερειών εφαρμογής για τις δασμολογικές ποσοστώσεις βοείου κρέατος που προβλέπονται από τους κανονισμούς (ΕΚ) αριθ. 1151/2002, (ΕΚ) αριθ. 1362/2002 και (ΕΚ) αριθ. 1361/2002 του Συμβουλίου για την Εσθονία, τη Λετονία και τη Λιθουανία(1), όπως τροποποιήθηκε από τον κανονισμό (ΕΚ) αριθ. 1633/2002(2), και ιδίως το άρθρο 2 παράγραφος 2 και το άρθρο 4 παράγραφος 3,

Εκτιμώντας τα ακόλουθα:

(1) Στα άρθρα 1 και 2 του κανονισμού (ΕΚ) αριθ. 1429/2002, έχουν καθοριστεί οι ποσότητες προϊόντων, του τομέα του βοείου κρέατος, καταγωγής Λιθουανίας, Λετονίας και Εσθονίας, που μπορούν να εισαχθούν με ειδικές συνθήκες για την περίοδο από την 1η Ιουλίου έως τις 31 Δεκεμβρίου 2003. Όσον αφορά τις ποσότητες προϊόντων, του τομέα του βοείου κρέατος καταγωγής Λιθουανίας, για τις οποίες έχουν ζητηθεί πιστοποιητικά εισαγωγής, πρέπει να μειωθούν αναλογικά σύμφωνα με το άρθρο 4 παράγραφος 3 του εν λόγω κανονισμού. Δεν έχουν κατατεθεί αιτήσεις για πιστοποιητικά εισαγωγής προϊόντων καταγωγής Εσθονίας και Λετονίας στον τομέα του βοείου κρέατος.

(2) Το άρθρο 2 παράγραφος 2 του κανονισμού (ΕΟΚ) αριθ. 1429/2002 θεσπίζει ότι εάν, κατά το έτος της εν λόγω εισαγωγής, οι ποσότητες εισαγωγής για την πρώτη ειδική περίοδο του άρθρου 2 παράγραφος 1 του εν λόγω κανονισμού είναι μικρότερες από τις διαθέσιμες ποσότητες, οι υπόλοιπες προστίθενται στις διαθέσιμες ποσότητες για την επόμενη περίοδο. Λαμβανομένων υπόψη των υπολοίπων ποσοτήτων για την πρώτη περίοδο, πρέπει, συνεπώς, να καθοριστούν για τη δεύτερη περίοδο, από την 1η Ιανουαρίου έως τις 30 Ιουνίου 2004, οι διαθέσιμες ποσότητες για τις εν λόγω τρεις χώρες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι αιτήσεις για τη χορήγηση πιστοποιητικών εισαγωγής που υποβάλλονται για την περίοδο από την 1η Ιουλίου έως τις 31 Δεκεμβρίου 2003 για τη Λιθουανία στο πλαίσιο των ποσοστώσεων που αναφέρονται από τον κανονισμό (ΕΚ) αριθ. 1429/2002, ικανοποιούνται μέχρι 62,9650 % της ποσότητας που ζητήθηκε.

2. Οι διαθέσιμες ποσότητες για την περίοδο που αναφέρονται στο άρθρο 2 του κανονισμού (ΕΚ) αριθ. 1429/2002, η οποία καλύπτει το διάστημα από την 1η Ιανουαρίου έως τις 30 Ιουνίου 2004, ανέρχονται σε:

α) 1450 τόνους προϊόντων του βοείου κρέατος που υπάγονται στους κωδικούς ΣΟ 0201, 0202 και 1602 50 10, καταγωγής Εσθονίας·

β) 130 τόνους προϊόντων του βοείου κρέατος που υπάγονται στους κωδικούς ΣΟ 0206 10 95 και 0206 29 91, καταγωγής Εσθονίας·

γ) για τα προϊόντα του τομέα του βοείου κρέατος που υπάγονται στους κωδικούς ΣΟ 0201, 0202, 0206 10 95, 0206 29 91, 0210 20, 0210 99 51, 0210 99 90 και 1602 50:

- 750 τόνοι καταγωγής Λετονίας,

- 1100 τόνοι καταγωγής Λιθουανίας.

Άρθρο 2

Ο παρών κανονισμός αρχίζει να ισχύει στις 24 Ιουλίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιουλίου 2003.

Για την Επιτροπή

J. M. Silva Rodríguez

Γενικός Διευθυντής Γεωργίας

(1) ΕΕ L 206 της 3.8.2002, σ. 9.

(2) ΕΕ L 247 της 14.9.2002, σ. 4.